GGC ผนึก KTIS ผุด Bio Hub แห่งแรกอาเซียน “นครสวรรค์ไบโอคอมเพล็กซ์” บนเนื้อที่ 2 พันไร่
GGC ผนึก KTIS ผุด Bio Hub แห่งแรกอาเซียน “นครสวรรค์ไบโอคอมเพล็กซ์” บนเนื้อที่ 2 พันไร่ คาดเริ่มดำเนินการเชิงพาณิชย์ไตรมาส 1/64 
GGC ผนึก KTIS ผุด Bio Hub แห่งแรกอาเซียน “นครสวรรค์ไบโอคอมเพล็กซ์” บนเนื้อที่ 2 พันไร่ คาดเริ่มดำเนินการเชิงพาณิชย์ไตรมาส 1/64
1 ต.ค. 2562

บริษัท โกลบอลกรีนเคมิคอล จำกัด (มหาชน) หรือ GGC ร่วมกับ บริษัท เกษตรไทย อินเตอร์เนชั่นแนล ชูการ์ คอร์ปอเรชั่น จำกัด (มหาชน) หรือ KTIS จัดพิธีลงเสาเข็มเอกมงคลฤกษ์โครงการ “นครสวรรค์ไบโอคอมเพล็กซ์” บนเนื้อที่กว่า 2,000 ไร่ ในตำบลหนองโพ อำเภอตาคลี จังหวัดนครสวรรค์
โดยมีนายวิทูร ซื่อวัฒนากุล กรรมการผู้จัดการ GGC และ นายแพทย์ประเสริฐ ศิริวิริยะกุล รองประธานเจ้าหน้าที่บริหารกลุ่ม KTIS พร้อมคณะผู้บริหารระดับสูง เข้าร่วมประกอบพิธีพราหมณ์ และตอกเสาเข็มเอกเพื่อความเป็นสิริมงคล
ทั้งนี้ โครงการ “นครสวรรค์ไบโอคอมเพล็กซ์” หรือ NBC ถือเป็น Bio Hub แห่งแรกของอาเซียนและ BioComplex แบบครบวงจรแห่งแรกของประเทศไทยที่ใช้วัตถุดิบจากอ้อยดำเนินการภายใต้บริษัทร่วมทุนระหว่าง GGC และ ในนาม “บริษัท จีจีซี เคทิส ไบโออินดัสเทรียล จำกัด” หรือ “GKBI” ซึ่งเป็นโครงการ นำร่องตามนโยบายโครงการพัฒนาเศรษฐกิจชีวภาพ (Bioeconomy) ของประเทศ
โดยจะเป็นการเพิ่มพื้นที่ศักยภาพและต่อยอดอุตสาหกรรมชีวภาพอย่างเต็มรูปแบบ อันเป็นประโยชน์กับเศรษฐกิจในประเทศโดยรวม อีกทั้งช่วยให้ยกระดับคุณภาพชีวิตและสร้างความยั่งยืนให้กับเกษตรกรไทย
สำหรับโครงการแบ่งออกเป็น 2 ระยะ คือ ระยะที่หนึ่ง เป็นโครงการลงทุนพัฒนาอุตสาหกรรมเคมีชีวภาพครบวงจร ประกอบด้วย โรงงานผลิตเอทานอล ไฟฟ้าชีวมวล ระบบสาธารณูปโภค และระบบส่งเสริมกระบวนการผลิตกลางของโครงสร้างพื้นฐาน ที่คาดว่าจะสามารถดำเนินการเชิงพาณิชย์ได้ภายในไตรมาสที่ 1/2564
ระยะที่สอง การลงทุนในอุตสาหกรรมพลาสติกชีวภาพ โดยใช้เทคโนโลยีที่ทันสมัย เป็นมิตรกับสังคมและสิ่งแวดล้อม คาดว่าจะสามารถดำเนินการเชิงพาณิชย์ได้ภายในไตรมาสที่ 1/2566
ด้านนายวิทูร ซื่อวัฒนากุล กรรมการผู้จัดการ GGC กล่าวว่า พิธีลงเสาเข็มเอกมงคลฤกษ์ ในวันนี้นับเป็นก้าวสำคัญในการขับเคลื่อนโครงการนครสวรรค์ไบโอคอมเพล็กซ์ให้เกิดขึ้นจริงในประเทศไทย